
[bookmark: START]Finansiering av universitetets andel av Sigma2
I forbindelse med omleggingen av den nasjonale eInfrastrukturen fra 4 delvis autonome lokasjoner til 2 koordinerte lokasjoner ble pengeflyt og finansieringsnøkkel endret. Dette resulterte i at Universitetet i Oslo, som største forbruker av tjenester fra Sigma2 (41%), også med størst andel av finansieringsbyrden fra sektoren (37,5%). I dag utgjør dette 18,25 millioner kroner årlig. 
Universitetsstyrets vedtak om deltakelse i den nasjonale eInfrastrukturen forutsatte at dette skulle dekkes av sentrale midler. Disse skulle overføres til USIT og deretter betales til Sigma2. I praksis har kun deler av totalbeløpet – 14,25 millioner kroner – som skal betales fra UiO til Sigma2 for tjenestene blitt overført til USIT. I 2017 ble denne differansen dekket av USIT som en unntaksordning. 
[bookmark: _GoBack]I og med at Det matematisk-naturvitenskapelige fakultet er den desidert største brukeren av tjenestene og ressursene i Sigma2, ser vi det som naturlig at fakultetet dekker denne differansen på 4 millioner kroner. Som en overgangsordning foreslår vi at fakultetet og USIT deler på denne kostnaden i 2018 og at fakultetet fra 2019 finansierer hele differansen mellom tildelingen til USIT og beløpet universitetet skal betale Sigma2.

